АХИЯВА, МИЛАВАТА/МИЛЕТ И ВИЛУСА/ТРОЯ

**1. Проблемът за Ахиява**.

През 20-те години на 20 в. швейцарският учен Емил Форер заявява, че е открил микенските гърци в хититските текстове

хитит. Ahhiya - Ahhiyawa – Achaiwia (по-стара форма на Ахая) – Achaia

Различни теории за локализирането на Ахиява:

* Родос или Кипър
* Тракия
* Микенска Гърция

Напоследък се приема, че това е означение на Микенския свят или на част от него. За Х. Гютербок, който приема отъждествяването, няма сериозни доказателства и аргументи нито „за”, нито „против” тази идентификация.

Няма съмнение, че Ахиява представлява сериозна политическа сила от бронзовата епоха – владетелят й се възприема от хитите като равен с царете на Египет, Вавилон, Асирия и Митани.

Ахиява се появява за първи път в края на 15 в. пр. Хр. – в продължение на 2 века.

- „Обвинението на Мадувата” – по времето на Тудхалияс І/ІІ и писано от неговия съ-управител и наследник Арнуванда - военни действия на „Attarsyia, мъж от Ahhiya” с пехота и 100 колесници;

* + Attarsyia – Атреус; Гютербок – макар и да звучи гръцко, името едва ли е Атреус;
  + Мадувата бяга от страната си ( вер. западна Анатолия) заради спор с Атарсия и иска убежище при Тудхалияс – хититския цар го прави васален владетел, вер. някъде в близост до Арцава;
  + нарушава договорните отношения с Хати и напада Арцава – разбит е, Тудхалияс му се притича на помощ и го възстановява на престола;
  + предава хититските части във военна операция и сключва мирен договор с Арцава;
  + завоевания в югозападна Анатолия; завладява Аласия (Кипър), вер. с помощта на Атарсия
* от 15 в нататък хититските текстове показват нарастващо участие на Ахиява в западноанатолийските дела, като пикът му е през първата половина на 13 в. пр. Хр.;
* военните действия и намесата на Ахиява не довеждат до постоянно завземане на територия, а приличат на практиката на другите владетели, както и на хититските царе, които установяват васални царства – поддържат владетели срещу хититите.

**2. Милавата/Милаванда = Милет.**

- от началото на 13 в. става подвластна територия на Ахиява

Мурсилис ІІ (1321-1295 г. пр. Хр.) – „Аналите на Мурсилис” – Арцава се съюзява с царя на Ахиява; Милаванда, васално царство на егейския бряг също се съюзява с Ахиява.

Мурсилис прекарва в походи срещу тях общо 4 г., разбива ги, наказва съюзните на Арцава царства, сключва договори и поставя доверени владетели на престола.

Вероятно по времето на Муваталис ІІ (1295-1272 г. пр. Хр.) Милавата отново е под ахиявски контрол – вече е придобило микенски характер.

По времето на Муваталис ІІ се появява Piyamaradu - от високо потекло, но изпаднал в немилост хититски ренегат; опитва се да създаде своя база на запад, в хититските васални територии – не без помощта на Ахиява. Пиямараду се жени за дъщерята на владетеля на Милавата.

* контролира и Вилуса;

Не е ясен изходът от хититския поход срещу Пиямараду, но става ясно, че хититите си възвръщат контрола върху Вилуса; Пиямараду успява да избяга и да продължи антихититската си дейност.

По-късно Муваталис сключва договор с Алаксандус (= Александър/Парис?), владетелят на Вилуса; Муваталис подчертава предишната лоялност на Вилуса.

„Писмото до Tawagalawa” – от Хатусилис ІІІ (1267-1237 г. пр. Хр.) до царя на Ахиява; Тавагалава е брат на царя на Ахиява – оплаква се от действията на Пиямараду; обръща се към ахиявския цар като към равен

* Пиямараду изглежда още е активен в западните територии, вер. с подкрепата на царя на Ахиява

По времето на Тудхалияс ІV (1237-1228 г. пр. Хр.) Ахиява продължава да поддържа антихититска дейност в западна Анатолия.

* „Писмото до Милавата” – почти сигурно е, че е от Тудхалияс ІV, не е ясен получателят; получателят с хититска помощ е станал владетел на Милавата, чийто трон преди това е заеман от баща му, който е бил хититски противник; хититският цар иска той да възстанови Валму на престола във Вилуса – за пръв път се дава власт на един васал над друг;
* връщането на Милавата под хититски контрол сигурно е лишило царят на Ахиява от най-важната им база в Анатолия, база, която хититите са отстъпили на Ахиява преди няколко поколения.

Не е ясно какво разбират хититие под Ахиява: всички микенски селища, главно Милавата, ядрото на територията на ахиявските владетели, с които си кореспондират хититските царе, или в по-широк смисъл.

**3. Вилуса – Троя.**

Wilusiya и Taruisa – споменават се заедно в Аналите на Тудхалияс І/ІІ като част от коалиция от страни в западна Анатолия, надигнали се срещу хититската власт, известни като Конфедерация Асува;

Приам – Pariya-muwa, Piyamaradu

Eteocles - \*Etewoclewes – Tawagalawa

Новонамерен текст – писмо от царя на стараната на р. Сеха (класическата Каикос) – става ясно, че Вилуса се намира отвъд р. Сеха, т.е. на север – в Троада.

**4. Троянската война.**

Ахейската експанзия е най-силна от LHIIIA, т.е. от с. 1425 г. пр. Хр. нататък; значителното количество микенска керамика в различните нива на Троя VІ показва тясна връзка с микенския свят.

Ако Троя е Вилуса, то от хититските документи се вижда, че тя понася множество удари през 13 в. пр. Хр., чийто поддръжник, ако не и пряк участник, е Ахиява

* възможно е микенската агресия да е била резултат от спор за използването на Хелеспонта от гръцките търговски кораби;
* хититските сведения са по-скоро за няколко ограничени атаки в продължение на няколко десетилетия; няма директно участие на микенски сили; анатолийските свидетелства показват конфликт или серия от конфликти, в които микенските гърци могат да имат роля срещу анатолийското царство на северозапад.
* дали не може да е започнал епосът от „Attarsyia, мъж от Ahhiya”; видно е, че Вилуса преживява ударите, но идва момент, когато наистина е разрушен – Троя VІІб, ок. 1100-1000 г. пр. Хр. – възможно е епизод или епизоди от този период да допринасят съществено за оформянето на Илиада;
* Троянската война почти сигурно е литературна измислица – оформя се в продължение на няколко столетия, от редица традиции, някои от които могат да са вдъхновени от исторически събития.

Калверт Уоткинс (C. Watkins), учен индоевропеист, сравнява тектове на лувийски, които биха могли да са част от лувийски епос – нещо като „Вилусиада” – възможно е това да е основата на гръцкия епос. Според него:

* Вилуса се намира в специален лувийскоезичен контекст и жанр – ‘sacred songs’ – ритуали на култовия град Истану;
* описанието на ритула е на хититски, вмъкванията са на лувийски – хорови песни и отговори, които са пяти:
* *(Hittite) Then he drinks to the god Suwasuna (and they sing:)*
* *(Luvian) “When they came from steep Wilusa”*
* Тук имаме началото на лувийски епос около Вилуса – „Вилусиада” – тази идея не е всеобщо приета, но не може да се отрече поетиката на този лув. стих – рима и алитеративни връзки – отговаря на индоевропейския поетичен синтаксис; отговаря на Омировия епитет „висок Илион”.